Oficiālais Vēstnesis L 037 , 15/02/1996 Lpp. 0012 - 0014



Komisijas Regula (EK) Nr. 282/96 (1996. gada 14. februāris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 281/96 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietoti medikamenti, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā cefkvinoms būtu jāiekļauj Regulas (EEK) Nr. 2377/90 I pielikumā; tā kā buserelīns, ketoprofēns, kofeīns, teofilīns un teobromīns būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, josamicīns, dekokvināts un kolistīns būtu jāiekļauj Regulas (EEK) Nr. 2377/90 III pielikumā; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro medikamentu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 14. februārī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 37, 15.2.1996., 9. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza I pielikumu: 1. Pretinfekcijas līdzekļi 1.2. Antibiotikas 1.2.2. Cefalosporīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.2.1.Cefkvinoms | Cefkvinoms | Govis | 20 μg/kg | Piens" | | B. Šādi groza II pielikumu (2. "Organiskie savienojumi"): 2. Organiskās ķīmiskās vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | 2.29.Buserelīns | Visas produktīvās sugas | | 2.30.Ketoprofēns | Govis, zirgi | | 2.31.Kofeīns | Visas produktīvās sugas | | 2.32.Teofilīns | Visas produktīvās sugas | | 2.33.Teobromīns | Visas produktīvās sugas" | | C. Šādi groza III pielikumu: 1. Pretinfekcijas līdzekļi 1.2. Antibiotikas 1.2.2. Makrolīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.2.4.Josamicīns | Josamicīns | Vistas | 400 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūlijā | 200 μg/kg | Aknas, muskuļi, tauki | 200 μg/kg | Olas" | 1.2.6. Hinoloni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.6.2.Dekokvināts | Dekokvināts | Govis, aitas | 500 μg/kg | Muskuļi, aknas, nieres, tauki | Atlieku maksimāli pieļaujamo daudzumu pagaidu termiņš beidzas 2000. gada 1. jūlijā" | 1.2.8. Polimiksīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.8.1.Kolistīns | Kolistīns | Govis, aitas, cūkas, vistas, truši | 200 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūlijā | 150 μg/kg | Aknas, muskuļi, tauki | Govis, aitas | 50 μg/kg | Piens | Vistas | 300 μg/kg | Olas" | --------------------------------------------------